钦定古今图书集成/理学汇编/学行典/第076卷 > 贾谊新书 > 《大政上》
## 钦定古今图书集成/理学汇编/学行典/第076卷 > 贾谊新书 > 《大政上》

夫一出而不可反者，言也；一见而不可得揜者，行也。
故夫言与行者，知愚之表也，贤不肖之别也。是以智
者慎言慎行，以为身福；愚者易言易行，以为身灾。故
君子言必可行也，然后言之；行必可言也，然后行之。
呜呼！戒之哉！戒之哉！行之者在身，命之者在人，此福
灾之本也。